Али Бонго Ондимба

Али Бонго Ондимба (туулгандагы аты — Ален Бернард Бонго (9-февраль 1959-жылы, Браззавиль шаары, Конго Республикасы) — Габондук саясатчы, 2009-жылдын 16-октябрынан 2023-жылдын 30-августуна чейин Габондун президентиGabon’s military coup has overthrown a powerful political dynasty. Here’s what to knowGabon military officers declare coup after Ali Bongo wins disputed electionGabon army claims overthrow of 56-year-old political dynasty after election, 1999-жылы Габондун коргоо министри, 1989-жылдан 1991-жылга чейин Габондун тышкы иштер министриAli Ben Bongo, Monsieur Fils. 

1967-жылдан 2009-жылга чейин Габондун президенти болгон Омар Бонгонун уулу.

 Өмүр баяны 

 Балалык чагы 
1958-жылы Франциянын конституциялык референдумунун натыйжасында Француз Экватордук Африкасы жоюлуп, көз карандысыз Конго Республикасы пайда болгон мезгилде Браззавиль шаарында туулганHistorical dictionary of Gabon. Gardinier, David E..

Атасы Альберт Бернард Бонго (кийинчерээк Омар Бонго Ондимба деп атын өзгөрткөн), энеси Жозефин Кама (кийинчерээк Дабани Солитер деп атын өзгөрткөн).

Балалык жылдарын жана жаштыгын Францияда өткөргөн. 1977-1981 жылдары Сорбоннада юриспруденция багыты боюнча билим алганWho is Ali Bongo, president of Gabon?. Кытайдагы Ухань университетинде докторлук даражасын алган. 1977-жылы продюсер Чарльз Боббиттин колдоосу астында «A Brand New Man» аталышындагы музыкалык альбому жарык көргөнWhen the (pop) music stopped in Gabon.

 Саясаттагы карьерасы 
Габонго кайтып келгенден кийин бийликтеги Габондун демократиялык партиясынын мүчөсү болгон, ал эми 1983-жылы партиянын Борбордук Комитетининин курамына кирген. 1986-жылы сентябрда партиянын Политбюросунун мүчөсү болуп шайланган2009-2023: Али Бонго Ондимба..

1989—1991 жылдары Габондун Тышкы иштер министри кызматын аткарган (35 жашка чыга элек жарандар министр боло албайт деген мыйзамды камтыган жаңы конституция кабыл алынгандан кийин бул кызматтан кетүүгө аргасыз болгон). 

1990-жылдан тартып 1999-жылга чейин парламенттин депутаты болгон.

1999-жылы Коргоо министри кызматына дайындалган.

2001-жылы декабрда өткөн парламенттик шайлоодо, Улуттук Ассамблеяга Жогорку Огуэ провинциясынын демократиялык партиясынан талапкер катары шайланган.

2003-жылы Габондун демократиялык партиясынын төрагасынын орун басары болуп дайындалган.

2005-жылы атасынын президенттик кампаниясынын координатору болгон. 

Атасы, ошол учурдагы Габондун президенти Омар Бонго 2009-жылы 8-июнда испан ооруканаларынын биринде каза болгондон кийин, улутка кайрылуу жасап, маркум менен коштошуу аземинде негизги уюштуруучусу болгонBongo's son appeals for calm as country goes into mourning.

2009-жылы 30-августа Габондо президенти Омар Бонго (Али Бонго Ондимбанын атасы) каза болгонуна байланыштуу президенттик шайлоо өтүп, шайлоого жыйырмага жакын талапкер катышкан. Бул шайлоодо Али Бонго Ондимба бийлик органдарынын расмий эмес колдосууна ээ болуп, шайлоо болгон күнү эле жеңишке жеткенин жарыялаганUnrest as dictator's son declared winner in Gabon.

2009-жылдын 4-сентябрында Габондун Конституциялык соту Али Бонго Ондимбаны, президенттик шайлоодон жарандардын 41,7% добушун алыр жеңишке жетти деп билдирген. Габон мамлекттик телеканалдарынан Габондун Конституциялык соту расмий түрдө, Али Бонго Ондимбаны өлкөнүн жаңы президенти деп жарыялаганБонго Ондимба, Али бен. Президенттик кызматка киришүү аземи 2009-жылдын 16-октябрында болуп өткөн.

2016-жылдын августунда кезектеги президенттик шайлоодон Али Бонго Ондимба жеңип чыгып, кайрадан жаңы мөөнөткө президент болуп шайланган. Оппозициянын талапкери Жан Пин өзүнүн жеңишин жарыялап, шайлоонун жыйынтыгын тааныган эмес. Сентябрдын башында Габондун борбор шаарында массалык баш аламандык болуп, парламенттин имараты өрттөлгөн. Али Бонго Ондимба кайрадан Конституциялык сотко кайрылып, сот анын жеңишин тастыктаган. Президенттик кызматка киришип жатып ант берүү аземи 2016-жылдын 27-сентябрында болгон.

2018-жылы Али Бонго Ондимба инсульт болупPresident Ali Bongo of Gabon down with stroke, Сауд Арабиясында жана Мароккодо дарылынап жургөн учурларында коомчулуктун алдына чыкпай жана саясий суроолор боюнча чечимдерди кабыл алуудан четтеп калган. Инсульт болгондон соң, эң алгачкы жолу 2019-жылдын августунда эл алдына чыккан.

2019-жылдын 7-январында Габондун аскердик күчтөрүнүн өкүлдөрү бийликти басып алуу аракетин көрүп, бирок алар кармалышып жана соттолушканВ Габоне военные призвали по радио жителей страны поддержать восстание против президента. 

2023-жылы 30-августа кезектеги президенттик шайлоодо кайрадан Али Бонго Ондимба жаңы мөөнөткө шайланган соң Габондун аскердик күчтөрү төңкөрүш жасап, президентти бийликтен четтетишкенMilitary officers in Gabon declare coup and place president under house arrestГабон вслед за Нигером объявил о госперевороте и роспуске властиВоенные Габона совершили госпереворот.

 Жеке жашоосу 
Сильвии Бонго Ондимба менен болгон никесинен бир кызы Малика Бонго Ондимба жана эки уулу Нуреддин Эдуард Бонго Валентин, Жалил Луис Бонго Валентин бар.

Экинчи жолу 1994-жылы Лос-Анжелестик американын жараны Инге Линн Коллинз Бонго менен никеге турган, бирок 2015-жылы расмий ажырашышканGabon's First Lady Lives on Food Stamps in California.

Али Бонго Ондимба Габондо музыкант жана ырлардын автору катары дагы белгилүү.

 Сыйлыктары 

Габондун Экватор жылдызы ордени жана Улуттук ардак ордени менен сыйланганGabon: Order of the Equatorial StarGabon: National Order of Merit. 
 Булактар 

 Тышкы шилтемелер 

 Али Бонго Ондимбанын расмий сайты
Категория:Туулгандар 1959-жылы
Категория:Арип боюнча инсандар
Категория:Габондун президенттери